วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
14 ม.ค. 2559

 
ภาครวมตลาดภาคเช้า
ดัชนี SET ช่วงเช้าปิดลบ 1,266.71 (-11.90 จุด,-0.93%) กรอบ 1260 -1273 มูลค่าการซื้อขาย 24,162.82 ลบ.  เรียงลำดับมูลค่าการซื้อขาย ICT BANK ENERG CONMAT TRANS FOOD COMM FIN CONS ตามลำดับ
ตลาดภูมิภาคร่วงตาม [Nikkei225 -3.66%][FBMKLCI -0.46%][HSI -1.63%][SSE -1.09%][TAIEX -1.04%]  รับแรงจากการปิดลบของตลาดหุ้นสหรัฐ ความกังวลเกี่ยวกับราคาน้ำมันที่อ่อนตัวลง รวมทั้งแนวโน้มของเศรษฐกิจสหรัฐและเศรษฐกิจจีนที่ยังคงชะลอตัวลง
อีกทั้งในช่วงเช้าวันนี้ เกิดเหตุระเบิดอย่างน้อย 6 ครั้งในศูนย์การค้าแห่งหนึ่งและสถานีตำรวจ ซึ่งตั้งอยู่ใจกลางกรุงจาการ์ตา เมืองหลวงของประเทศอินโดนีเซีย โดยมีการยิงต่อสู้กันระหว่างกลุ่มก่อการร้ายและเจ้าหน้าที่ตำรวจในบริเวณดังกล่าว
สำหรับข้อมูลเศรษฐกิจที่ได้มีการเปิดเผยในวันนี้ ได้แก่  ยอดสั่งซื้อเครื่องจักรพื้นฐานของภาคเอกชนในญี่ปุ่นเดือนพ.ย. ปรับตัวลดลง 14.4% จากเดือนก่อนหน้า ซึ่งลดลงเป็นครั้งแรกในรอบ 3 เดือน และบ่งชี้ถึงความวิตกกังวลด้านการลงทุนของบริษัทต่างๆ
ปัจจัยไทย คณะกรรมการนโยบายรัฐวิสาหกิจ (สคร.) จะนำเสนอร่างพรบ.ที่มีวัตถุประสงค์เพื่อยกระดับรัฐวิสาหกิจทุกแห่ง ให้มีประสิทธิภาพมากขึ้นผ่านการนำหลักบรรษัทภิบาลที่ดีตามมาตรฐานสากลมาปรับใช้ เพิ่มขีดความสามารถการแข่งขันของประเทศ สร้างความยั่งยืนให้กับเศรษฐกิจและความเป็นอยู่ของประชาชน
IMPACT(+)SCC EPG BDMS KCE STA TOP VIBHA BEM SAMART GL CBG COM7 PS VNG TIPCO JASIF VIH
IMPACT(-) PTT SCB PTTEP PTTGC ADVANC TRUE KBANK BBL CPALL AOT KTB INTUCH BLA BH LH TMB
 
แนวโน้มตลาดและหุ้นที่น่าสนใจ
ปิดภาคเช้า 1,266.71 (-11.90)
แนวโน้มภาคบ่าย : ปรับตัวขึ้น ทดสอบ 1,274/1,278 แนวรับ 1,263 
ดัชนีช่วงเช้า ปรับตัวลงไปทดสอบแนวรับสำคัญที่ 1,260 แล้วยืนตัวได้เป็นอย่างดี และแท่งเทียน (120 mins) ปิดตัวในรูปแบบที่ดี ภาคบ่ายมีโอกาสปรับตัวขึ้นต่อ ทดสอบแนวต้าน 1,274/1,278
 
TPCH (ราคาปิดภาคเช้า 15.40)
คงคำแนะนำ : ซื้อ ; แนวรับ 15.30 แนวต้าน 15.90 / 17.20
แท่งเทียนรายวัน, ยังคงฟอร์มตัวได้สวย และยกจุดต่ำสุดขึ้นอย่างต่อเนื่อง เป็นวันที่ 5 ติดต่อกัน มีโอกาสปรับตัวขึ้นต่อ ทดสอบแนวต้านถัดไป 15.90/ 17.20
 
S11 (ราคาปิดภาคเช้า 8.75)
คงคำแนะนำ : ซื้อ ; แนวรับ 8.65  แนวต้าน 9.20
แท่งเทียนรายวัน ฟอร์มตัวได้สวย ด้วยการยกจุดต่ำสุดขึ้นต่อเนื่อง พร้อม Indicators ต่างๆ แสดงสัญญาณที่ดี, คาดปรับตัวขึ้นทดสอบแนวต้าน 9.20 เป็นลำดับถัดไป โดยมีแนวรับที่ 8.65 
 
ข่าวภาคเช้า
– UWC ออกหุ้นกู้ 1.5 พันลบ.อายุ 2 ปี ดอกเบี้ย 5.40% ขายรายใหญ่ 26-28ม.ค.
– MJD “สุริยา พูลวรลักษณ์”เก็บหุ้น MJD จำนวน 5.45% ถือเพิ่มเป็น 9.96%
– ก.ล.ต. เผยแผนยุทธศาสตร์ 3 ปีครอบคลุมการระดมทุน-ตลาดและตัวกลาง-สินค้า/ตราสาร-ศักยภาพ
– น้ำมัน ราคาน้ำมันเบรนท์ร่วงหลุด 30 ดอลล์/บาร์เรล วิตกอิหร่านส่งออกน้ำมันเพิ่ม
– TWZ เล็งยื่นไฟลิ่ง ไตรมาส 3/59 ดัน”ปิยะชาติ”เข้า mai ตั้งบล.เออีซี ที่ปรึกษาฯ
– ระเบิด เกิดระเบิดขึ้นหลายครั้งใกล้ศูนย์การค้าในกรุงจาการ์ตา
– ยาง “ประวิตร” เคาะราคารับซื้อยางพาราจากเกษตรกรที่กก.ละ 45 บาท          
– ABC โชว์ abc Payment จ่ายบิลโดยไม่ต้องใช้เงินสด, มั่นใจผลงานปี 59 ดีขึ้น